GiliGold/VAD_KnessetCorpus huggingface dataset:
יואל חסון: אנחנו חושבים שהציבור הערבי הוא חלק מהחברה הישראלית, אנחנו חושבים שהוא צריך לקבל יותר זכויות, אנחנו חושבים שהוא צריך לקבל שוויון - אין ספק.
יואל חסון: אבל, אנחנו חושבים שאתם, רובכם, שיושבים כאן עושים הכול כדי ליצור הפרדה בין הרוב היהודי, למיעוט הערבי, וליצור קונפליקט ומחלוקות.
יואל חסון: אתם עושים את זה כל יום על דוכן הנאומים.
יואל חסון: כל יום אתם מסיתים, כל יום אתם יוצרים את הפרוד הזה.
יואל חסון: אנחנו נילחם בזה בכל כוחנו.
יואל חסון: למעשה, הצעת החוק הזאת לא נלחמת בציבור הערבי בישראל, אלא נלחמת נגדכם - ההנהגה הקיצונית שלו.
אסתרינה טרטמן: חבר הכנסת חסון, אני מצביעה בשבילך.
זבולון אורלב: אני מוכרח להגיד לך שחרף חילוקי הדעות, דיברת סוף סוף כמו מפד"לניק.
רונית תירוש: האמת שאחריו עלולים רק לקלקל פה, אבל אני בכל זאת אדבר מפאן אחר.
רונית תירוש: אני לא פונה לחברי הכנסת הערבים משום שהם מבחינתם ינסו בכל דרך לטרפד את ההצעה הזאת, ואפשר להבין אותם.
רונית תירוש: אני פעם שנייה מספרת על כך שהורי עלו מעיראק.
רונית תירוש: אני גדלתי על סיפורים לא רק של פוגרום, אלא גדלתי על הסיפורים של ניסיונות לטול אשמה כזאת או אחרת ביהודים שם, ואף אחד לא היה מעלה בדעתו.
רונית תירוש: לכן, אני קצת תמהה על חברי חברי הכנסת מהמגזר הערבי שמיתממים לנוכח הרצון שלנו
מוחמד ברכה: כולם פסיכולוגים – זה לא יאומן.
מוחמד ברכה: מה זה הפארסה הזאת?
זבולון אורלב: כולם רוצים לחיות.
טלב אלסאנע: הגישה היהירה, הפטרנליסטית.
רונית תירוש: לא פטרנליסטית.
מוחמד ברכה: מעריכים מה הכוונות והמגמות.
מוחמד ברכה: זה כנסת זה?
טלב אלסאנע: מעוותים ומסלפים את ההיסטוריה, מעוותים את רצון האנשים.
דוד טל: חבר הכנסת אלסאנע, אתה ניצלת את כל זכות הדיבור שלך.
רונית תירוש: אני לא מספרת שום היסטוריה, אני מספרת סיפור אישי.
רונית תירוש: אל תיתממו - אף יהודי לא היה מעלה בדעתו לצאת למדינה שנחשבת למדינת אויב - לעיראק, או למצרים, או למרוקו.
מוחמד ברכה: אולי תעשה את ההצבעה, ואחר כך תעשו את הדיון.
מוחמד ברכה: אני יושב כאן רק כדי להצביע.
רונית תירוש: חבר הכנסת ברכה, כדאי שתקשיב.
מוחמד ברכה: למה אני צריך להקשיב?
מוחמד ברכה: אני מציע לקיים את ההצבעה, אחר כך תדברו?
דוד טל: אתם בעד?
דוד טל: או,קיי.
דוד טל: היא תסיים את הדיבור, ואנחנו נעבור להצבעה.
דוד טל: יש בקשה של חבר הכנסת ברכה, אני לא יכול להתעלם מהבקשה שלו.
דוד טל: חבר הכנסת ברכה, אני מקבל את הצעתך.
דוד טל: היא תסיים לדבר, ואנחנו נעבור להצבעה.
רונית תירוש: אני הקשבתי ולא הפרעתי להם, על אף שדבריהם קוממו אותי.
רונית תירוש: מכל מקום, שיעלו בדעתם יהודי שהיה מעז לצאת למדינה שנחשבת למדינת אויב, למצרים או לעיראק, או לכל מדינה ערבית אחרת.
רונית תירוש: לא היו מעלים בדעתם, ועל אף זאת אף לא עלינו.
רונית תירוש: מה אנחנו עושים?
רונית תירוש: כדי לשמור על עצמנו כמדינה בעלת צביון דמוקרטי אנחנו רוצים במסגרת חקיקה - לא להשאיר את זה להשערות, להחלטת השב"כ, או המוסד - אלא שיהיה ברור בחוק, ושיהיה במודעות הציבורית שמי שעוזב את מדינתו מדינת ישראל לביקור במדינת אויב, ואני שמחה על התיקון שנעשה בהצעת החוק, אדם כזה לא יכול להיות במוסדות השלטון של המדינה הזאת.
רונית תירוש: אני חושבת שזה המינימום הנדרש, ובוודאי שאני תומכת בהצעה הזאת.
רונית תירוש: אני מדברת על החוק המקורי, על ההצעה המקורית, על הניסוח המקורי, שאמרו שמי שיוצא יראו בו כמי שתומך בפעולות טרור וכיוצא באלה – זה בא ממקומות כאלה של ביקור בלוויות של טרוריסטים.
אלכס מילר: אדוני היושב ראש, אני חושב שהעניין הוא ברור ופשוט מכיוון שהחוק אכן קיים, והחוק אומר שהיציאה למדינות אויב אסורה.
אלכס מילר: ההרחבה של העניין הזה היא שלא ינצלו את החסינות של כנסת ישראל לפעילות בדבר כזה או אחר במדינת אויב, וזה עבירה על החוק.
אלכס מילר: חברת הכנסת גלאון, אני באמת מתפלא על זה שאת באה ומגנה על אלה שעוברים על החוק.
זהבה גלאון: כנראה לא הבנת את דבריי.
אלכס מילר: אני הבנתי מאוד את דברייך.
אלכס מילר: בהרבה מדינות יש הגבלות לנושא הבחירות.
אלכס מילר: גם בארצות הברית - מי שלא נולד בארצות הברית לא יכול להיבחר לנשיא.
אלכס מילר: גם שם יש דמוקרטיה.
מוחמד ברכה: האם אתה מציע להחיל את זה על ישראל?
מוחמד ברכה: מי שלא נולד בישראל, לא יוכל להיבחר לכנסת?
טלב אלסאנע: אנחנו מסכימים, מי שלא נולד כאן אין לו זכות להצביע.
טלב אלסאנע: אנחנו מאמצים את זה.
טלב אלסאנע: זו הצעה טובה.
דוד טל: חבר הכנסת טלב אלסאנע, אתה מפריע לי.
דוד טל: אני לא מרשה שיפריעו לי.
דוד טל: זה לא ועדת הפנים - תבין.
מוחמד ברכה: למה אתה מזלזל בהצעתו של חבר הכנסת מילר?
אלכס מילר: עוד לא שמעתם מה הצעתי.
דוד טל: אני לא מזלזל באף לא אחד, אתם מפריעים לי לנהל את הישיבה, ואני לא אתן.
מוחמד ברכה: זה לא הוגן כלפי חבר הכנסת שאתה מזלזל בהצעתו.
אלכס מילר: אדוני היושב ראש, אני רוצה לסיים.
אלכס מילר: אני רוצה להגיד שאנחנו צריכים להגן על הדמוקרטיה בישראל.
אלכס מילר: כל אלה שיוצאים למדינות שהן מדינות אויב, לא רק צריך לפסול מהן את האפשרות להתמודד לכנסת, גם עכשיו צריך להוציא אותם מכנסת ישראל.
אלכס מילר: אם לא הבנת את הצעתי, אני דיברת על הנושא של דמוקרטיה וההגבלות של הבחירה, ולא על מי שכן מוכן או לא מוכן.
אלכס מילר: אם אתה עובר על החוק – אתה לא תהיה בכנסת ישראל.
טלב אלסאנע: אדוני, לאור שורה של הצעות חוק, וכדי לחסוך מחבר הכנסת אורלב שהוא כל הלילה במקום לקרוא בתנ"ך, הוא יושב ומשנן איזה הצעת חוק ליזום, אז ליזום הצעת חוק שאומרת - - -
זבולון אורלב: בתנ"ך כתוב את כל החוקים.
טלב אלסאנע: ליזום הצעת חוק האומרת שרק מי שהוא יהודי, ציוני, ואשכנזי, הוא ורק הוא מותר לו להיות מועמד לכנסת ישראל.
טלב אלסאנע: למה אני אומר אשכנזי?
טלב אלסאנע: כדי שלא יתבלבלו בין הערבים לספרדים.
טלב אלסאנע: אם תמשיכו בקצב הזה גם זה יגיע.
טלב אלסאנע: מה שקורה הוא שהצעות החוק האלה יש להן גוון אחד, והן מיועדות לציבור אחד.
טלב אלסאנע: הן מתיימרות לשלול את הזכות היסודית שנותרה כדי לתת מענה למוסד הדמוקרטיה.
טלב אלסאנע: ללא מועמדות וללא זכות להצביע, אין דמוקרטיה.
טלב אלסאנע: חוק שעובר ברוב - גם חוקי נירנברג עברו ברוב - זה לא אומר שהחוק הוא חוקתי.
טלב אלסאנע: החוק הזה יותר גרוע מחוקי נירנברג.
טלב אלסאנע: ולכן, אני רוצה לומר לכם - - -
אורי אריאל: תיקח את המילים שלך חזרה.
אסתרינה טרטמן: אני מבקשת לא להשוות את הדבר הזה לחוקי נירנברג, אדוני היושב ראש.
אסתרינה טרטמן: יש גבול.
אסתרינה טרטמן: מה אתה משווה חוק ש- - -
זבולון אורלב: גייס חמישי מותר לו להגיד הכול.
אסתרינה טרטמן: גייס חמישי.
טלב אלסאנע: פשיסטים, ומוציאים שם רע.
טלב אלסאנע: אדוני היושב ראש, על פי החוק אומרים כאן בסעיף אחד מי שביקר.
טלב אלסאנע: כאן מענישים ללא הרשעה.
טלב אלסאנע: לא אומרים מי שהועמד לדין, מי שהורשע, מי שנשפט, מי שנגזר דינו.
טלב אלסאנע: אפילו ללא הרשעה, ללא משפט, חבר הכנסת אורלב מעניש.
טלב אלסאנע: לא מעניש במאסר, או בקנס, אלא מעניש על-ידי שלילת מועמדות.
טלב אלסאנע: ואני שואל אותך אדוני היושב ראש, כאשר שוללים את המועמדות שלך, האם מענישים אותך, או מענישים את הציבור שלך שאמור לממש את הזכות שלו לבחור ולהצביע בעדך?
אסתרינה טרטמן: בואו נעבור להצבעה.
זהבה גלאון: לא, עמדת משרד המשפטים.
זהבה גלאון: איך אני אצביע בלי לשמוע את עמדת משרד המשפטים?
טלב אלסאנע: חבר הכנסת חסון חשף את המטרה.
טלב אלסאנע: הוא אומר בצורה הכי ברורה - אנחנו רוצים שהציבור הערבי יצביע למפלגות הציוניות שמפקיעות לציבור הערבי את האדמות, שגוזלות לציבור הערבי את הפרנסה, מקפחות את הציבור הערבי - - - אנחנו נמשיך לבקר, ואנחנו נמשיך לתמוך בשלום.
דוד טל: תמשיכו לבקר על אף החוק הזה?
טלב אלסאנע: לא, לתמוך בשלום, כי בלי ביקורים ובלי משא ומתן לא יהיה שלום - - -
דוד טל: חבר הכנסת ברכה, אני קורא לך לסדר פעם ראשונה.
מוחמד ברכה: אתמול הוא הגיע - - - לך לעזאזל אתה והוא.
מוחמד ברכה: לא שמעת מה שהוא אמר?
מוחמד ברכה: אתה לא תהיה כאן.
אלכס מילר: מה זה הדברים האלה?
אלכס מילר: אדוני היושב ראש, אני מוכן ש- - -
מוחמד ברכה: לך לעזאזל.
אלכס מילר: אתה תלך, מי אתה בכלל?
אסתרינה טרטמן: גם מי שלא נולד פה, והוא יהודי זו המדינה שלו.
אסתרינה טרטמן: זאת מדינה יהודית, היא קמה כמדינה יהודית, והיא תישאר מדינה יהודית על אפך ועל חמתך.
אסתרינה טרטמן: מה זה הדבר הזה?
אסתרינה טרטמן: איזה דיבורים אלה?
דוד טל: אני רוצה שתחזור בך מהדברים.
דוד טל: אתה רוצה שאני אכבד אותך בדיונים הבאים, תחזור בך מהדבר הזה.
דוד טל: לא ראוי, לא פרלמנטארי.
טלב אלסאנע: גייס חמישי זה ראוי?
דוד טל: חבר הכנסת ברכה, אתה לא רוצה לחזור בך?
אלכס מילר: אדוני היושב ראש, זו הרמה - אין מה לעשות.
מוחמד ברכה: נאמרו דברים הרבה יותר חריפים.
דוד טל: אני לא רוצה לשמוע יותר.
דוד טל: עו"ד שופמן, עמדת משרד המשפטים ואנחנו עוברים להצבעה.
דוד טל: סגרתי את הרשימה.
אורי אריאל: אני רשום שם אצלך.
דוד טל: מכובדי עו"ד שופמן, בבקשה.
יהושע שופמן: בישיבה הקודמת דיברתי על הבעייתיות של ההצעה הקודמת, של הפסילה האוטומאטית של אדם שנסע למדינת אויב.
יהושע שופמן: אני חושב שחלק מחרי הכנסת שדיברו, מתייחסים עדיין להצעה הקודמת.
יהושע שופמן: ההצעה הנוכחית איננה מוסיפה עילה לפסלות.
יהושע שופמן: היא קובעת חזקה ראייתית, חזקה הניתנת לסתירה.
יהושע שופמן: זאת אומרת, שרק במקרים שאדם נסע למדינת אויב שלא כדין, ושוועדת הבחירות לכנסת, ובית המשפט העליון לא השתכנעו מהסבריו שאין בכך כדי להביע תמיכה במאבק מזוין, רק אז יש פסילת מועמדות.
יהושע שופמן: דהיינו, אנחנו נשארים באותן עילות פסילה שהיו ב- - -
טלב אלסאנע: למה לא להגיש כתב אישום ולהרשיע אותו?
דוד טל: חבר הכנסת טלב אלסאנע, אני קורא אותך פעם שלישית.
דוד טל: תעזוב את החדר בבקשה.
דוד טל: סדרן, תוציאו אותו.
טלב אלסאנע: מתחיל את הגירוש לפני יישום החוק.
דוד טל: כן, כך אני רוצה.
דוד טל: חבר הכנסת אלסאנע, זה לא ועדת הפנים.
דוד טל: קום וצא החוצה.
דוד טל: יש גבול.
טלב אלסאנע: מה שמעניין - - -
דוד טל: לא מעניין שום דבר.
דוד טל: מעניין אותי כרגע לראות אותך מחוץ לחדר, זה מה שמעניין אותי.
דוד טל: אדוני, קח את עצמך מחוץ לחדר.
טלב אלסאנע: ענישה ללא הרשעה, זה מוזר מאוד.
דוד טל: טלב אלסאנע מחוץ לחדר.
דוד טל: יש גבול לכל תעלול.
דוד טל: ( חבר הכנסת טלב אלסאנע יוצא מחדר הוועדה.
דוד טל: )
זהבה גלאון: למה אתם לא תובעים להעמיד לדין?
זהבה גלאון: למה אתם נותנים לגיטימציה לזה?
דוד טל: חברת הכנסת גלאון, עו"ד שופמן בזכות הדיבור.
יהושע שופמן: יש כמה חקירות שעומדות על נסיעה לחוץ-לארץ.
יהושע שופמן: אנחנו התנגדנו לאותה הצעה שיושב ראש הוועדה הזכיר, לקבוע שיש רשימה של עבירות שמי שהורשע בהן, אוטומאטית נפסל למועמדות לכנסת.
יהושע שופמן: דווקא בגלל שההצעה המעודכנת היא איננה מוסיפה לעילות הקיימות, והיא קובעת אחרי שחברי הכנסת בקריאה טרומית החליטו שלא רוצים להתייחס במפורש במסגרת 7א לנסיעה למדינת אויב, ואני לא נכנס להיבטים ההצהרתיים של העילה הזאת, אבל אחרי שהכנסת החליטה שהיא רוצה התייחסות לתופעה הזאת בחוק יסוד: הכנסת, ההצעה הנוכחית שקובעת חזקה הניתנת לסתירה היא הדרך לעשות את זה מבלי לקבוע פסילה אוטומאטית בגלל כל כניסה לכל מדינת אויב.
יהושע שופמן: לכל אדם שמעלים נגדו את הטענה הזאת יש אפשרות להראות הן לוועדת הבחירות, והן לבית המשפט העליון שהוא איננו נכנס לעילות הפסילה הקיימות.
יהושע שופמן: דהיינו, תמיכה במאבק מזוין.
יהושע שופמן: בנסיבות האלה לא מדובר בתוספת לעילות פסילה.
יהושע שופמן: ולכן כמו שאמרה היועצת המשפטית הגברת ארבל אסטרחן, ספק אם מדובר באותה פגיעה בשוויון, כשההצעה הקודמת בלי ספק היתה טעונה רוב של 61 בשלוש קריאות.
יהושע שופמן: ההצעה הזאת היא הרבה יותר מתונה, כי היא קובעת חזקה ולא עילת פסילה.
דוד טל: אפשר לומר שהיא יותר סובלמטיבית, יותר מעודנת, מההצעה הקודמת שהיתה קשה לנו מבחינה מסוימת.
יהושע שופמן: היא היתה ודאי מאוד קשה.
דוד טל: אני לא מקבל.
זהבה גלאון: אדוני היושב ראש, נהוג לקבל התייעצות סיעתית.
דוד טל: אבל, נהוג אם היושב ראש קובע אם כן או לא.
דוד טל: אני כרגע קובע שלא.
דוד טל: אני קורא את הצעת החוק, ואנחנו עוברים להצבעה.
דוד טל: "הצעת חוק-יסוד: הכנסת (מועמד ששהה במדינת אויב שלא כדין) תיקון סעיף 7א 1.
דוד טל: בחוק יסוד: הכנסת, בסעיף 7א, אחרי סעיף קטן (א) יבוא: "(א1) לעניין סעיף זה, יראו מועמד ששהה במדינת אויב שלא כדין בשבע השנים שקדמו למועד הגשת רשימת המועמדים כמי שיש..."
אברהם מיכאלי: אדוני היושב ראש, חבר הכנסת אורי אריאל רוצה לדבר.
דוד טל: חבר הכנסת אריאל, מספיק.
אורי אריאל: סליחה רגע אדוני היושב ראש, מה מספיק?
דוד טל: "…במעשיו משום תמיכה במאבק מזוין נגד מדינת ישראל, כל עוד לא הוכיח אחרת.
דוד טל: " תחולה 2.
דוד טל: הוראות חוק יסוד: הכנסת כנוסחו בחוק יסוד זה יחולו לגבי שהייה במדינת אויב כאמור בסעיף 7א(א1) לחוק יסוד: הכנסת, כנוסחו בחוק יסוד זה, שאירעה ביום תחילתו של חוק יסוד זה ואילך.
דוד טל: " אני מעלה את זה להצבעה.
דוד טל: הצעת החוק הזאת התקבלה.
דוד טל: רבותי חברי הכנסת, זימנו ישיבה דחופה, כתוצאה ממה שיאמר כרגע מזכיר הכנסת.
דוד טל: הוא יסביר למה זימנו את הישיבה הדחופה הזאת, ולאחר מכן הוא יציג את החוקים שלא הספיקו אתמול לדון בהם ונצביע עליהם אם אנחנו נותנים פטור או לא נותנים פטור.
דוד טל: אם לא נותנים פטור מחובת הנחה להצעת חוק, היא לא תוכל לבוא היום להצבעה, וממילא היא תידחה עד סיום הפגרה.
דוד טל: אדוני מזכיר הכנסת, בבקשה.
איל ינון: אתמול נסתיים הדיון במליאה מוקדם מהצפוי, ולכן הלשכה המשפטית והדפוס לא הספיקו כמתוכנן להניח על שולחן הכנסת הצעות שוועדות הכנסת השונות סיימו להכין לקריאה השנייה והשלישית, ושהיו אמורות לעלות להצבעה ביום האחרון של הכנס, לכן אנחנו מבקשים לפי סעיף 125 לתקנון, שוועדת הכנסת תפטור מחובת הנחה, כי יש חובת הנחה בתקנון של יום לפני, לקראת הקריאה השנייה והקריאה השלישית, מספר הצעות חוק שאותן אני אציין לבקשת חבר הכנסת בן-ששון.
איל ינון: הצעה שעולה מוועדת החוץ והביטחון לקריאה השנייה והשלישית, הצעת חוק רישום ציוד וגיוסו לצבא ההגנה לישראל (תיקון מס' 4), התשס"ח-2008.
איל ינון: זאת הצעת חוק ממשלתית.
דוד טל: רבותי, אני מעלה להצבעה לפטור מחובת הנחה הצעה של ועדת החוץ והביטחון.
דוד טל: מי בעד פטור, ירים את ידו.
דוד טל: הצבעה בעד פטור – פה אחד אושר פטור מחובת הנחה להצעת חוק רישום ציוד וגיוס לצבא ההגנה לישראל (תיקון מס' 4), התשס"ח-2008
איל ינון: ההצעה השנייה היא הצעת חוק שירות ביטחון (הוראת שעה) (הצבת יוצאי צבא בשירות בתי הסוהר) (תיקון), התשס"ח-2008, שעולה מוועדת החוץ והביטחון לקריאה השנייה ולקריאה השלישית.
דוד טל: זה שייך למשרד לביטחון פנים.
איל ינון: כן, אבל זה עולה מוועדת החוץ והביטחון.
יולי יואל אדלשטיין: מי היוזם?
איל ינון: הממשלה.
דוד טל: הצבעה בעד – רוב נגד – 1 אושר פטור מחובת הנחה להצעת חוק שירות ביטחון (הוראת שעה) (הצבת יוצאי צבא בשירות בתי הסוהר) (תיקון), התשס"ח-2008
איל ינון: ההצעה השלישית היא הצעת חוק סיוע לקטינים נפגעי עבירות מין או אלימות, התשס"ח-2008, שעולה מהוועדה לזכויות הילד.
איל ינון: היוזם שלה הוא חבר הכנסת מיכאל מלכיאור.
איל ינון: מי בעד פטור מחובת הנחה?
איל ינון: מי נגד?
איל ינון: מי נמנע?
איל ינון: הצבעה בעד – פה אחד אושר לפטור מחובת הנחה הצעת חוק סיוע לקטינים נפגעי עבירות מין או אלימות, התשס"ח-2008
איל ינון: ההצעה הבאה היא הצעת חוק לתיקון פקודת התעבורה (מס' 88 – הוראת שעה), התשס"ח-2008, שעולה מוועדת הכלכלה לקריאה השנייה ולקריאה השלישית.
איל ינון: היוזם שלה הוא חבר הכנסת נסים זאב.
דוד טל: הצבעה בעד – פה אחד אושר פטור מחובת הנחה להצעת חוק לתיקון פקודת התעבורה (מס' 88 – הוראת שעה), התשס"ח-2008
דוד טל: ההצעה הבאה.
איל ינון: הצעת חוק הגנת הצרכן (תיקון מס' 22), התשס"ח-2008, גם היא עולה מוועדת הכלכלה לקריאה השנייה ולקריאה השלישית, היוזמת חברתה כנסת אורית נוקד.
דוד טל: זאת הצעת חוק מצוינת, לדעתי האישית.
דוד טל: הצבעה בעד – פה אחד אושר פטור מחובת הנחה הצעת חוק הגנת הצרכן (תיקון מס' 22), התשס"ח-2008
איל ינון: ההצעה הבאה היא הצעת חוק הגנת הצרכן (תיקון מס' 23), התשס"ח-2008, שעולה מוועדת הכלכלה לקריאה השנייה ולקריאה השלישית, היוזמים חברי הכנסת גלעד ארדן ואלי אפללו.
דוד טל: מי בעד פטור מחובת הנחה, ירים את ידו.
דוד טל: הצבעה בעד – פה אחד אושר פטור מחובת הנחה הצעת חוק הגנת הצרכן (תיקון מס' 23), התשס"ח-2008
דוד טל: גם ההצעה הזאת קיבלה פטור מחובת הנחה.
איל ינון: ההצעה האחרונה, הצעת חוק איגודי ערים (תיקון מס') (מינוי ועדה קרואה באיגודי ערים), הממשלה היא היוזמת.
איל ינון: זאת הצעה שעולה מוועדת הפנים לקריאה השנייה ולקריאה השלישית.
דוד טל: הצבעה בעד – פה אחד אושר פטור מחובת הנחה להצעת חוק איגודי ערים (תיקון)
דוד טל: רבותי, חברי הכנסת, אני רוצה להסב את תשומת לבכם שיכול להיות שבתוך שעה או שעתיים אני אזמן שוב ועדה בנושא שכרגע הממשלה עדיין לא סיכמה.
יולי יואל אדלשטיין: אדוני מרמז על משהו?
דוד טל: אני מרמז שהממשלה נמצאת כרגע בתהליך של אישורים טלפוניים, לכשזה יהיה מוכן, אני אזמן אתכם.
רונית תירוש: אני רוצה לבקש מהאופוזיציה ומהקואליציה להתאחד ולברך היום את יואל חסון ליום הולדתו.
דוד טל: אני אוסיף, למה שרונית תירוש אמרה, מיטב ברכות ואיחולים בשם כל הוועדה.
דוד טל: רבותי חברי הכנסת, סיימנו את הפרק הזה.
דוד טל: הפרק הבא יבוא בהמשך.
דוד טל: היום.
דוד טל: בוקר טוב, אני מתכבד לפתוח את ישיבת ועדת הכנסת, על סדר יומנו שלושה נושאים, אפתח בנושאים הקלים יותר, נלך מהקל לכבד, הראשון: בחירת ממלא מקום ליושבת ראש הכנסת בעת היעדרה מן הארץ, לפי סעיף 20א לחוק יסוד: הכנסת.
דוד טל: יש לי בקשה של מזכיר הכנסת, שבו הוא מבקש לבחור ממלא מקום ליושבת ראש הכנסת שתיעדר מן הארץ בימים 25 באפריל ועד 30 באפריל.
דוד טל: היא מציעה לבחור בחבר הכנסת עתניאל שנלר כממלא מקום.
דוד טל: הצבעה בעד – 4 נגד – אין נמנעים – אין הבקשה התקבלה.
דוד טל: אישרנו את הבקשה וחבר הכנסת עתניאל שנלר יהיה ממלא המקום.
דוד טל: חילופי אישים בוועדה המשותפת לוועדת החוץ והביטחון ולוועדת החוקה, חוק ומשפט לבחינת הצורך להכריז על מצב חירום
דוד טל: אנחנו עוברים לנושא הבא: חילופי אישים בוועדה המשותפת לוועדת החוץ והביטחון ולוועדת החוקה, חוק ומשפט לבחינת הצורך להכריז על מצב חירום.
דוד טל: הוועדה מציעה, שחבר הכנסת אברהם מיכאלי יהיה במקום חבר הכנסת יצחק גלנטי מטעם ועדת החוקה חוק ומשפט.
דוד טל: יש התנגדויות?
דוד טל: הצבעה בעד – 5 נגד – אין נמנעים – אין הבקשה התקבלה.
דוד טל: מתכונת הפצת שידורי ערוץ הכנסת
דוד טל: אנחנו עוברים לנושא הבא: מתכונת הפצת שידורי ערוץ הכנסת.
דוד טל: גברתי היועצת המשפטית של ועדת הכלכלה, תציגי את הנושא ולמה אנחנו נדרשים לכך.
אתי בנדלר: ב-4 בפברואר 2008 קיבלה הכנסת תיקון לחוק הרשות השנייה לטלוויזיה ורדיו, תיקון מס' 29.
אתי בנדלר: בהתאם לתיקון הזה, הרשות השנייה לטלוויזיה ורדיו אמורה לתכנן, להקים ולהפיץ מערך שידורים בשיטה הדיגיטאלית, הספרתית קרקעית, לקליטת אותם ערוצים שמייד אמנה, כפי שנקבעו בחוק.
אתי בנדלר: שיטת ההפצה החדשה או מערך ההפצה החדש הזה שיוקם על ידי הרשות השנייה - שהמנכ"ל שלה יושב כאן – אמור לאפשר קליטה של אותם ערוצים שיופצו באמצעות המערך הזה ללא עלות חודשית כלשהי, העלות היחידה היא הוצאה חד פעמית לרכישת ממיר, היום הוערך עלותו של אותו ממיר בכ-400 שקלים.
אתי בנדלר: ומכאן ואילך, הערוצים שיופצו באמצעות אותו מערך הפצה, לא תהיה עלות כלשהי לקליטתם.
דוד טל: מי כאן מטעם מועצת הכבלים?
דורלי אלמגור: אני.
דוד טל: יש לכם יושב ראש מועצת כבלים?
דורלי אלמגור: עדיין לא, אנחנו נמצאים בשלבים סופיים.
דוד טל: כמה זמן זה עוד יארך?
דורלי אלמגור: אני מעריכה שעוד כחודש.
דוד טל: יש לי קצת בעיה כי אני רואה את החוק לפניי שכתוב בו: הגוף המשדר.
דוד טל: .. אלא אם כן קבעה המועצה.
דוד טל: אם אין לכם יושב ראש מועצה, רק לאחר מכן הוועדה צריכה לאשר – אנחנו הולכים לעשות דבר הפוך, אנחנו הולכים לאשר קודם.
דוד טל: לשון החוק אומרת:
דוד טל: הגוף המשדר יעביר את שידורי הערוץ להפצה באמצעות לווין בשידורים שאינם משודרים בצופן ואשר מיועדים לקליטה לא מפוענחת בידי כל אדם.
דוד טל: ועכשיו אני מדגיש: אלא אם כן קבעה המועצה - המועצה עדיין לא קבעה, היות ואין לה יושב ראש, היא לא קבעה – באישור ועדת הכנסת.
דוד טל: כלומר, לאחר שהמועצה תיקבע, אז ועדת הכנסת יכולה לדון בזה ולאשר את זה.
דוד טל: אנחנו הולכים לאשר כרגע דבר שאתם עוד לא אישרתם.
דורלי אלמגור: יש החלטה של המועצה שתומכת בנושא השידורים של ערוץ הכנסת ומערך ההפצה הקרקעי שהחלה לתאר היועצת המשפטית.
דורלי אלמגור: יחד עם זאת אני רוצה לומר, שסעיף 14 מדבר על מתכונת אחרת.
דוד טל: את מדברת על החלטת המועצה מיום 10 בינואר?
דוד טל: אבל ההחלטה עצמה לא מתייחסת לכנסת בכלל.
דורלי אלמגור: היא מתייחסת לערוצים שביניהם ערוץ הכנסת כי הצעת החוק התייחסה לערוץ הכנסת והמועצה החליטה לתמוך בה.
דורלי אלמגור: לכן היא תומכת בכך, שערוץ הכנסת ישודר במערך הקרקעי.
דורלי אלמגור: אז נכון שזה לא אישור מפורש לפי סעיף 14, אבל אפשר גם לומר, שהמועצה נדרשת לסעיף הזה כאשר מבוקשת מתכונת אחרת במקום המתכונת הלוויינית.
דורלי אלמגור: כאן למעשה לא מדובר בהפסקת מתכונת השידור הלוויינית אלא בהוספת מתכונת קרקעית.
דורלי אלמגור: לטעמי, שני הדברים האלה יכולים לסייע לנו, בכל מקרה נביא את זה לאשרור - - -
דוד טל: אשרור החלטת ועדת הכנסת?
דורלי אלמגור: כרגע אין לנו יושב ראש מועצה.
דורלי אלמגור: אני חושבת ששני הדברים האלה שציינתי יכולים לסייע - - -
דוד טל: מה יקרה אם נמתין עוד חודש ימים?
דוד טל: יש דד ליין שאנחנו צריכים לסיים לפני?
דורלי אלמגור: לנו אין בעיה עקרונית להמתין.
דוד טל: גברתי היועצת המשפטית?
אתי בנדלר: אני אסביר את העניין.
אתי בנדלר: כפי שהתחלתי לומר, בהתאם לתיקון 29 לחוק הרשות השנייה, הערוצים שיופצו באמצעות מערך ההפצה הדיגיטאלי החדש, יהיו אותם ערוצים שמלכתחילה החוקים המסמיכים – שמייד אזכיר איזה הם – הקימו אותם כערוצים פתוחים לכלל הציבור.
אתי בנדלר: ואלה הם: הערוצים המסחריים המשודרים בהתאם לחוק הרשות השנייה, קרי, ערוץ 2 והערוץ השלישי הידוע כערוץ 10.
אתי בנדלר: לכך יכולים להצטרף, בהתאם לבקשה והחלטה של אותם גופים, גם רשות השידור, שמפיצה את שידורי הערוץ הראשון וערוץ 33, וערוץ הכנסת הפועל בהתאם לחוק שידורי טלוויזיה והכנסת.
גדעון סער: את מדברת על החבילות?
אתי בנדלר: זאת החבילה של הערוצים שיופצו בסופו של דבר במערך החדש, ערוצים פתוחים: 2, 10, 1, 33 וערוץ הכנסת.
דוד טל: ואולי הטלוויזיה החינוכית.
אתי בנדלר: כרגע לא.
דוד טל: אמרתי אולי.
אתי בנדלר: אני מדברת על מה שקיים כרגע בהתאם לחוק, יש הצעות לתיקון חוק הרשות השנייה כדי לצרף למערך הזה ערוצים נוספים, בין היתר, את ערוץ 23, שהוא ערוץ הטלוויזיה החינוכית.
אתי בנדלר: יש כאלה שמבקשים להוסיף עוד ערוצים, ערוצים ייעודיים כמו ערוץ המוסיקה, הערוץ הרוסי, אבל כרגע הם לא על השולחן.
אתי בנדלר: קובע החוק כדלקמן, המימון להקמת המערך הקיים ייעשה מתמלוגי הזכייניות של הרשות השנייה.
אתי בנדלר: בעצם, על חשבון המדינה, הם יקוזזו מהתמלוגים.
אתי בנדלר: ככל שהכנסת ורשות השידור יודיעו על הצטרפותן למערך הזה עד 15 באפריל, וזה קביעת החוק, הן תהיינה פטורות מתשלום עבור ההקמה.
אתי בנדלר: הן לא יצטרכו לשלם כי הרשות השנייה מלכתחילה תקים מערך כזה, שניתן יהיה להפיץ באמצעותו את כל חמשת הערוצים האלה.
אתי בנדלר: בשלב מאוחר יותר, אם ההודעה להצטרפות תינתן במועד מאוחר יותר, הרשות השנייה תהיה רשאית לדרוש מרשות השידור או מהכנסת, לפי העניין, את התוספת בשל עיבוי מערך ההפצה.
אתי בנדלר: לכן התאריך הזה הוא תאריך משמעותי מבחינת החוק.
דוד טל: כדי למנוע שאנחנו נשלם השתתפות בעבור ההקמה.
אתי בנדלר: השתתפות עלות ההקמה.
אתי בנדלר: בכל מקרה, הכנסת תצטרך, לאחר מכן, לשאת בעלות ההפצה.
אתי בנדלר: כפי שציטט היושב ראש, סעיף 14 לחוק שידורי טלוויזיה מהכנסת קובע, ששידורי ערוץ הכנסת יופצו באמצעות לווין.
אתי בנדלר: ההפצה פתוחה לוויינית.
אתי בנדלר: ההפצה הקרקעית, אומנם בגיבוי הפצה לווינית, תמשיך להיות אותו גיבוי, לכן אפשר היה לומר, שלא מדובר בשינוי שיטת ההפצה אלא בתוספת של שיטת הפצה אחרת ולכן לא היה צורך לקבל החלטת מועצה, שצריכה לקבל אישור ועדת הכנסת.
דוד טל: נציגת המועצה, מועצת הכבלים מתכנסת?
דורלי אלמגור: המועצה לא מתכנסת נכון להיום.
דוד טל: זאת אומרת, גם לא מקבלת החלטות.
דוד טל: את רוצה לומר, שבעצם כל העסק הזה משותק.
דוד טל: מי מעכב את המינוי?
דורלי אלמגור: כרגע אנחנו נמצאים בשלב סופי, ועדת האיתור כבר ראיינה מועמדים.
דוד טל: כמה זמן אין יושב ראש מועצה?
דורלי אלמגור: מאז שהסתיים המינוי של ממלא המקום, מ-17 בפברואר לא נמצא שם ממלא המקום.
דוד טל: למה הוא לא ממשיך, בגלל חוות הדעת של היועץ המשפטי לממשלה?
דורלי אלמגור: היות והחוק קובע תקופה מקסימאלית של שנה למינוי ממלא מקום והתקופה הזאת חלפה.
דורלי אלמגור: במשך שנה היה ממלא מקום.
דוד טל: את חושבת שזה בסדר, שיש ואקום כזה?
דורלי אלמגור: אני מקווה שהואקום הזה יסתיים לטובת כולם ואני מקווה שזה ייקרה בקרוב.
דורלי אלמגור: הוא צפוי להתרחש בקרוב כי התהליך נמצא בשלבים האחרונים שלו.
דוד טל: אדוני המנכ"ל, בהנחה שנאשר את זה, הם לא יוכלו לגבות מאתנו השתתפות, אבל מעבר להשתתפות הזאת, הכנסת אמורה לשלם משהו?
אבי בלשניקוב: כן, כמובן שלתקציב הכנסת, החל מתקציב 2009, קרי השנה הבאה, במידה והעניינים יתגלגלו כסדרם, לתקציב הכנסת יתווסף סכום של 2-3 מיליון מעבר למה שאנחנו משלמים היום עבור עלות ההפצה, כאשר זה יהיה בכל שנה.
דוד טל: תזכיר לי, כמה אנחנו משלמים היום?
אבי בלשניקוב: בתקציב הכנסת אנחנו משלמים היום כ-18 מיליון שקלים עבור ערוץ הכנסת, עבור כל התפעול השוטף היום יומי.
אבי בלשניקוב: יש לנו עלות הפצה נוספת, אבי, מהם המספרים המדויקים?
אבי לוי: נכון להיום, 1.4 מיליון שקלים לשנה, כולל מע"מ.
אבי בלשניקוב: כאשר תהיה לנו עלות של 2-3 מיליון שקלים תוספת למה שאנחנו משלמים היום.
אבי בלשניקוב: אבל ראוי שנזכור, ברגע שאנחנו נכנסים לשיטה החדשה של הטלוויזיה הדיגיטאלית, של חבילת הבסיס הסוציאלית הזאת, זה בעצם עידן חדש לערוץ הכנסת.
דוד טל: לא הבנתי, מדוע אנחנו צריכים להוסיף 1.5-3 מיליון שקלים?
אבי בלשניקוב: נצטרך להוסיף כי אלה התחשיבים.
אבי בלשניקוב: אגב, אין עדיין תחשיבים סופיים.
אבי בלשניקוב: קיימנו מספר ישיבות, הן עם הרשות השנייה לטלוויזיה ורדיו, עם אנשי אגף התקציבים באוצר, עם נציגי רשות השידור וגופים נוספים, אנחנו גם מקיימים התייעצויות בינינו - כיוון שכל המערך עצמו ציבורי, לא נשלם את מה שאנחנו לא צריכים לשלם, נשלם אחרי בדיקה את מה שנצטרך לשלם.
דוד טל: אני שואל, מי קבע שנשלם מיליון, שניים, שלושה או ארבעה וחמישה, למה לא עשרה מיליון?
אבי בלשניקוב: יושב כאן מנכ"ל הרשות השנייה לטלוויזיה ורדיו, אני מציע - - -
דוד טל: רגע, קודם אאפשר ליועצת המשפטית לסיים את דברה.
אתי בנדלר: בטרם יתייחס מר סמירה לעלויות ההפצה, חשוב לי להביא בפני הוועדה, לשים את הדגש על היתרונות הגדולים מאוד בהצטרפות לשיטת ההפצה החדשה, יתרונות לכנסת שיש לה עניין רב בכך, שערוץ הכנסת יהיה ערוץ ברודקאסט מוכר.
אתי בנדלר: היתרון הראשון הוא, שניתן יהיה לקלוט אותו בכל רחבי הארץ, גם מי שאיננו מנוי על הכבלים והלוויין ואין לו צלחת קליטה על גג ביתו.
אתי בנדלר: היום אלה השיטות היחידות שניתן לקלוט את ערוץ הכנסת, או שיש צלחת קליטה מיוחדת שמכוונת לאלומה שמשודרת על ידי הלוויין "עמוס", לא לכולם יש את זה, גם אם הם לא מחוברים לכבלים וללוויין, או אם אתה מנוי על אחת משתי החברות, הכבלים או הלוויין.
אתי בנדלר: הצטרפות למערך החדש תאפשר לכל אדם בכל רחבי המדינה, לקלוט את שידורי ערוץ הכנסת, כאמור, אחרי השקעה חד פעמית ברכישת ממיר קטן.
אבי בלשניקוב: בעלות של כ-300-400 שקלים, השקעה חד פעמית.
אתי בנדלר: איכות השידורים הצפויה בשיטה החדשה עולה בצורה משמעותית, כך אומרים על איכות השידורים המוכרת לנו היום.
אתי בנדלר: הקליטה תהיה הרבה יותר בהירה, טובה ואיכותית.
אתי בנדלר: במערך החדש יש שירותי ערך מוסף, יש את מדריך השידורים, יש אפשרות לכתוביות לכבדי שמיעה, מידע כללי ויתרונות נוספים.
אתי בנדלר: יש כמובן יתרונות משקיים, אם תרצו, נציג האוצר יוכל לדבר עליהם.
אתי בנדלר: לא פחות חשוב מכל אלה, אם ערוץ הכנסת יהיה אחד מחמשת הערוצים שישודרו במתכונת הזאת, זה ימצב את הערוץ הזה כערוץ ציבורי, ממלכתי, יגרום לנגישות רבה וגבוהה לכלל הציבור ויביא את הערוץ, שכולנו מאמינים בחשיבות שלו, לכלל תושבי המדינה.